Φύγαμε (ταινία)

Το Φύγαμε (πρωτότυπος αγγλικός τίτλος: Onward) είναι μια Αμερικανική ταινία φαντασίας κινουμένων σχεδίων υπολογιστή σε παραγωγή από την Pixar Animation Studios και διανομή από την Walt Disney Studios Motion Pictures. Η ταινία σκηνοθετήθηκε από τον Νταν Σκάλνον, παράχθηκε από την Κόρι Ρέι, και γράφτηκε από τους Σκάλνον, Τζέισον Χέντλεϊ, και Κιθ Μπούνιν. Στην ταινία πρωταγωνιστούν οι φωνές των Τομ Χόλλαντ, Κρις Πρατ, Τζούλια Λουί-Ντράιφους, και Οκτάβια Σπένσερ.

Αφού σκηνοθέτησε το Μπαμπούλες Πανεπιστημίου (2013), ο Σκάλνον ενθαρρύνθηκε να αναπτύξει πιο προσωπικές ιστορίες. Η ιδέα του Φύγαμε επηρεάστηκε από τον θάνατο του Σκάλνον, ο οποίος πέθανε σε ένα αυτοκινητιστικό δυστύχημα όταν αυτός και ο αδελφός του ήταν παιδιά, και την σχέση μεταξύ τους. Η ταινία ανακοινώθηκε τον Ιούλιο του 2017 στο D23 Expo, με τον τίτλο και τους ηθοποιούς να ανακοινώνονται τον Δεκέμβριο του 2018. Η ανάπτυξη του Φύγαμε διάρκεσε έξι χρόνια, με το κόστος παραγωγής να φτάνει περίπου $175-200 εκατομμύρια. Οι συνθέτες Μάικλ και Τζεφ Ντέινα προσλήφθηκαν για να συνθέσουν την μουσική, με την Μπράντι Καρλίλ να συνεισφέρει ένα πρωτότυπο τραγούδι για την ταινία. 

Το Φύγαμε έκανε πρεμιέρα στο 70ο Διεθνές Φεστιβάλ Κινηματογράφου Βερολίνου στις 21 Φεβρουαρίου του 2020, και κυκλοφόρησε κινηματογραφικά στις Ηνωμένες Πολιτείες Αμερικής στις 6 Μαρτίου του 2020. Έλαβε γενικά θετικά σχόλια από τους κριτικούς, αλλά ήταν εισπρακτική αποτυχία, εισπράττοντας μόνο $142 εκατομμύρια παγκοσμίως, λόγω του κλείσιμου των κινηματογράφων παγκοσμίως λόγω της πανδημίας COVID-19. Όπως και άλλες ταινίες που κυκλοφόρησαν τους πρώτους μήνες του 2020, γνώρισε μεγαλύτερη επιτυχία στο VOD. Η ταινία έλαβε υποψηφιότητα για Καλύτερη Ταινία Κινουμένων Σχεδίων στις Χρυσές Σφαίρες του 2020 και στα Βραβεία Αμερικανικής Ακαδημίας Κινηματογράφου 2020, αλλά έχασε και τα δύο βραβεία από το Soul, μια άλλη ταινία της Pixar που κυκλοφόρησε εκείνη την χρονιά. Το Φύγαμε ήταν η τελευταία ταινία της Pixar που κυκλοφόρησε κινηματογραφικά μέχρι το Lightyear τον Ιούνιο του 2022.

Παραπομπές

Εξωτερικοί σύνδεσμοι 

 
 Φύγαμε στην IMDb

Ταινίες του 2020
Αμερικανικές 3D ταινίες
Αμερικανικές ταινίες κινουμένων σχεδίων
Αμερικανικές περιπετειώδεις ταινίες φαντασίας
Αμερικανικές εφηβικές κωμικές ταινίες
Ταινίες παραγωγής Pixar
Ταινίες κινουμένων σχεδίων παραγωγής Walt Disney Pictures
Ταινίες με μουσική σύνθεση Μάικλ Ντάνα
Ταινίες 4DX
Αμερικανικές ταινίες κινουμένων σχεδίων υπολογιστή
Ταινίες IMAX
Ταινίες κινουμένων σχεδίων του 2020